
Nr. 
Vilnius


Vadovaudamasis Lietuvos Respublikos pridėtinės vertės mokesčio įstatymo 86 straipsniu bei Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu:
.Tvirtinu Pridėtinės vertės mokesčio mokėtojų, taikančių smulkiojo verslo schemą Lietuvoje, pridėtinės vertės mokesčio deklaracijos PVM101 užpildymo ir pateikimo taisykles (pridedama).
. Nustatau, kad šis įsakymas įsigalioja 2025 m. gegužės 1 d.



Viršininkas	






PATVIRTINTA
Valstybinės mokesčių inspekcijos prie Lietuvos Respublikos finansų ministerijos viršininko 
2025 m.      d. įsakymu Nr. VA-




 SKYRIUS


.	Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 užpildymo ir pateikimo taisyklės (toliau – Taisyklės) nustato pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 (toliau – Deklaracija PVM101) užpildymo ir pateikimo Valstybinei mokesčių inspekcijai (toliau – VMI) tvarką.

.	Taisyklės parengtos, vadovaujantis Lietuvos Respublikos pridėtinės vertės mokesčio įstatymo (toliau – PVM įstatymas) ir Lietuvos Respublikos mokesčių administravimo įstatymo (toliau – MA įstatymas) nuostatomis.

.	Taisyklėse vartojamos sąvokos:

.	Mokestinis laikotarpis – kalendorinis mėnuo, kurį pridėtinės vertės mokesčio mokėtojui, taikančiam smulkiojo verslo schemą Lietuvoje, atsirado prievolė apskaičiuoti ir sumokėti pridėtinės vertės mokestį už iš kitų Europos Sąjungos valstybių narių įsigytas prekes ir (ar) paslaugas, kurias šalies teritorijoje teikia kitos Europos Sąjungos valstybės narės pridėtinės vertės mokesčio mokėtojai ir už kurias šių paslaugų pirkėjai Lietuvos Respublikos pridėtinės vertės mokesčio įstatymo 95 straipsnio 2 dalyje nustatyta tvarka privalo apskaičiuoti ir sumokėti į biudžetą pridėtinės vertės mokestį, ir (ar) mokesčio mokėtojam, teikiančiam paslaugas, kurių teikimo vieta, remiantis paslaugų teikimo vietos nustatymo kriterijais (pagal nuostatas, iš esmės tolygias Lietuvos Respublikos pridėtinės vertės mokesčio įstatymo 13 straipsnio 2 dalies 1 punkto nuostatoms), yra kita Europos Sąjungos valstybė narė (išskyrus paslaugas, kurios toje kitoje Europos Sąjungos valstybėje narėje neapmokestinamos pridėtinės vertės mokesčiu arba apmokestinamos, taikant 0 procentų pridėtinės vertės mokesčio tarifą). 

.	Pridėtinės vertės mokesčio mokėtojai, taikantys smulkiojo verslo schemą Lietuvoje – pridėtinės vertės mokesčio mokėtojai, taikantys smulkiojo verslo schemą Lietuvoje, kaip jie suprantami pagal Lietuvos Respublikos pridėtinės vertės mokesčio įstatymo 711 straipsnio 9 dalį.

.	Smulkiojo verslo schema Lietuvoje – schema, kai apmokestinamieji asmenys, kurie atitinka Lietuvos Respublikos pridėtinės vertės mokesčio įstatymo 71 straipsnio 2 ir 21 dalyse nustatytas sąlygas, gali už tiekiamas prekes (išskyrus į kitas valstybes nares tiekiamas naujas transporto priemones) ir (arba) teikiamas paslaugas Lietuvos Respublikos pridėtinės vertės mokesčio įstatymo nustatyta tvarka neskaičiuoti ir nemokėti pridėtinės vertės mokesčio.

.	Kitos Taisyklėse vartojamos sąvokos atitinka Lietuvos Respublikos pridėtinės vertės mokesčio įstatyme ir Lietuvos Respublikos mokesčių administravimo įstatyme vartojamas sąvokas.

.	Taisyklėmis privalo vadovautis:

.	pridėtinės vertės mokesčio (toliau – PVM) mokėtojai, taikantys smulkiojo verslo schemą (toliau – SVS) Lietuvoje, kurie, vadovaudamiesi PVM įstatymo 711 straipsnio nuostatomis, privalo registruotis PVM mokėtojais ir apskaičiuoti PVM Deklaracijoje PVM101 bei jį sumokėti į biudžetą;

.	VMI valstybės tarnautojai ir (ar) darbuotojai, dirbantys pagal darbo sutartį. 


 SKYRIUS


.	Deklaracija PVM101 užpildoma ir pateikiama tiesiogiai (realiu laiku) VMI interneto svetainėje adresu www.vmi.lt per Valstybinės mokesčių inspekcijos Elektroninio deklaravimo informacinę sistemą (toliau – EDS). 

.	PVM mokėtojas, taikantis SVS Lietuvoje, Deklaraciją PVM101 turi pateikti tik už tą mokestinį laikotarpį, kurį atsirado prievolė apskaičiuoti ir sumokėti PVM ir (arba) kurį įvyko paslaugų, kurių teikimo vieta, remiantis kriterijais, nustatančiais paslaugų teikimo vietą, yra kita Europos Sąjungos (toliau – ES) valstybė narė (pagal nuostatas, iš esmės tolygias PVM įstatymo 13 straipsnio 2 dalies 1 punkto nuostatoms), teikimas.

.	Deklaracija PVM101 pateikiama, pasibaigus kalendoriniam mėnesiui, iki kito mėnesio 25 d. 

.	Iš PVM mokėtojų, taikančių SVS Lietuvoje, išregistruotas mokesčių mokėtojas Deklaraciją PVM101 turi pateikti, pasibaigus kalendoriniam mėnesiui, iki kito mėnesio 25 d.

Nuo išregistravimo iš PVM mokėtojų, taikančių SVS Lietuvoje, dienos išregistruotas asmuo, PVM mokėtojas, teikia Pridėtinės vertės mokesčio deklaraciją, kurios forma FR0600 patvirtinta Valstybinės mokesčių inspekcijos prie Lietuvos Respublikos finansų ministerijos viršininko 2004 m. kovo 1 d. įsakymu Nr. VA-29 „Dėl Pridėtinės vertės mokesčio deklaracijos ir kitų su šiuo mokesčiu susijusių formų bei jų užpildymo taisyklių patvirtinimo“ (toliau – Pridėtinės vertės mokesčio deklaracija (FR0600 forma)) (pvz., asmuo išregistruotas iš PVM mokėtojų, taikančių SVS Lietuvoje, nuo 2025-07-10. Už laikotarpį nuo 2025-07-01 iki 2025-07-09 jis teikia Deklaraciją PVM101, už laikotarpį nuo 2025-07-10 iki 2025-07-31 teikia Pridėtinės vertės mokesčio deklaraciją (FR0600 forma)). Jei pateikiama Pridėtinės vertės mokesčio deklaracija už ankstesnį laikotarpį, už kurį jau buvo pateikta Deklaracija PVM101 ir joje deklaruoti duomenys, kurie jau buvo įtraukti į Deklaraciją PVM101, tai turi būti pateikta patikslinta Deklaracija PVM101. Jei visi duomenys yra arba turi būti deklaruoti Pridėtinės vertės mokesčio deklaracijoje (FR0600 formoje), tai teikiama patikslinta nulinė Deklaracija PVM101.
.	Jeigu Deklaracijoje PVM101 deklaruota mokėtina PVM suma, ji turi būti sumokėta į VMI biudžeto pajamų surenkamąsias sąskaitas iki Deklaracijos PVM101 pateikimo termino pabaigos, t. y. iki kito mėnesio 25 d. 

.	Deklaracijoje PVM101 apskaičiuota PVM prievolės suma nurodoma eurais. Ši suma apvalinama taip: 49 ir mažiau centų apvalinami mažinant (atmetant), 50 ir daugiau centų – didinant iki euro.

.	Detalūs Deklaracijos PVM101 duomenys ir jų rūšys yra nurodyti Taisyklių 1 ir 2 prieduose.

.	Deklaracijoje PVM101 nurodomi šie duomenys: 

.	mokesčių mokėtojo identifikacinis numeris (kodas);

.	PVM mokėtojo, taikančio SVS Lietuvoje, pavadinimas (jeigu fizinis asmuo – vardas, pavardė);

.	PVM mokėtojo kodas;

.	mokestinis laikotarpis, kurio Deklaracija PVM101 teikiama, kuris nustatomas taip:

.	jei Deklaraciją PVM101 teikia asmuo už mokestinį laikotarpį, kurį įregistruotas PVM mokėtoju, taikančiu SVS Lietuvoje, ne nuo kalendorinio mėnesio pradžios, tai šio asmens Deklaracijos PVM101 mokestinio laikotarpio pradžia turi sutapti su įregistravimo PVM mokėtoju, taikančiu SVS Lietuvoje, diena; 

.	jei Deklaraciją PVM101 teikia asmuo už mokestinį laikotarpį, kurį išregistruotas iš PVM mokėtojų, taikančių SVS Lietuvoje, tai šio asmens Deklaracijos PVM101 laikotarpio pabaigos data yra paskutinė diena, kurią asmuo buvo PVM mokėtoju, taikančiu SVS Lietuvoje;

.	jei asmuo tą patį mėnesį po išregistravimo iš PVM mokėtojų, taikančių SVS Lietuvoje, pakartotinai iš naujo įregistruojamas PVM mokėtoju, taikančiu SVS Lietuvoje, tai už atitinkamas atskiras mėnesio dalis – nepertraukiamus laikotarpius, kai PVM mokėtojas taikė SVS Lietuvoje, teikia atskiras deklaracijas;

.	jei Deklaraciją PVM101 teikia asmuo, kuris visą kalendorinį mėnesį įregistruotas PVM mokėtoju, taikančiu SVS Lietuvoje, tai šio asmens Deklaracijos PVM101 mokestinio laikotarpio pradžia yra pirmoji tokio mėnesio diena, o mokestinio laikotarpio pabaiga yra paskutinė to paties mėnesio diena;

.	pasirenkama deklaruojamų duomenų rūšis:

.	iš kitų ES valstybių narių įsigytų prekių apmokestinamoji vertė;

.	iš kitų ES valstybių narių įsigytų paslaugų apmokestinamoji vertė;

.	iš ne ES valstybių narių įsigytų paslaugų apmokestinamoji vertė;

.	PVM įstatymo 95 straipsnio 3, 4 ir 5 dalyse nurodytais atvejais įsigytų prekių ir (arba) paslaugų apmokestinamoji vertė;

.	paslaugų, kurios laikomos suteiktomis kitose ES valstybėse narėse, apmokestinamoji vertė;

.	prie pasirinktos duomenų rūšies nurodomas PVM tarifas, tik Taisyklių 12.5.1–12.5.4 papunkčiuose nurodytas atvejais;

.	Taisyklių 12.5.1–12.5.4 papunkčiuose deklaruojamos duomenų rūšies apmokestinamoji vertė;

.	apskaičiuojama PVM prievolės suma.

.	Taisyklių 12.5.1–12.5.4 papunkčiuose nurodytos duomenų rūšys, kurios apmokestinamos, taikant skirtingą PVM tarifą, privalo būti deklaruojamos atskirose eilutėse.

.	 Mokesčių mokėtojas, gavęs VMI pranešimą (priminimą) apie nepateiktą Deklaraciją PVM101, privalo per pranešime nustatytą terminą Taisyklėse nustatyta tvarka užpildyti ir pateikti atitinkamo mokestinio laikotarpio Deklaraciją PVM101.

.	Mokesčių mokėtojas savo iniciatyva Deklaraciją PVM101 gali tikslinti, laikydamasis MA įstatymo 68 straipsnyje nustatytų terminų ir Taisyklėse nurodytais atvejais. 

.	Jeigu po Deklaracijos PVM101 pateikimo PVM mokėtojas pastebėjo pateiktoje Deklaracijoje PVM101 duomenų klaidų (įskaitant nedeklaruotus duomenis), tai jis turi pateikti patikslintą to paties mokestinio laikotarpio, kurį klaidos buvo padarytos, Deklaraciją PVM101. 

.	Tais atvejais, kai Deklaracija PVM101 pateikta už mokestinį laikotarpį, už kurį prievolės jos pateikti nebuvo, turi būti pateikta patikslinta Deklaracija PVM101, kurioje pažymima, jog deklaruojamų duomenų nėra ir joje pašalinami Taisyklių 12.5–12.8 papunkčiuose nurodyti duomenys.

.	Pateikta patikslinta Deklaracija PVM101 turi būti užpildyta Taisyklėse nustatyta tvarka. Patikslintoje Deklaracijoje PVM101 turi būti pateikiami visi (t. y. ne vien tikslinamieji) Deklaracijoje PVM101 nurodytini duomenys.

.	Mokesčių mokėtojas, gavęs VMI pranešimą apie pateiktoje Deklaracijoje PVM101 esančius trūkumus ir (ar) neatitikimus, privalo duomenis ištaisyti ir Taisyklėse nustatyta tvarka užpildytą patikslintą Deklaraciją PVM101 pateikti per pranešime nustatytą terminą Taisyklių 5 punkte nurodytu būdu.

.	Už Taisyklėse nustatytų reikalavimų nevykdymą ar netinkamą jų vykdymą taikoma atsakomybė Lietuvos Respublikos administracinių nusižengimų kodekse nustatyta tvarka.

_________________________

Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 užpildymo ir pateikimo taisyklių 
 priedas



. Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracija PVM101 (toliau – Deklaracija PVM101) yra Valstybinės mokesčių inspekcijos Elektroninio deklaravimo informacinė sistemos (toliau – EDS) XML failas, kuriame turi būti šio priedo 2 punkte esančioje lentelėje nurodyti duomenys.
. XML failo duomenys:

Eil. Nr.	XML struktūra
(kelias iki duomenų elemento)	Duomenų elemento pavadinimas	Duomenų tipas, formatas, privalomumo požymis	Duomenų esmė	Užpildymo paaiškinimas	(aprašytas automatinis duomenų užpildymas užtikrinamas, tik Deklaraciją PVM101 užpildant EDS portale)
1.	XMLDocument / FormHeader	FormCode	tekstas	formos kodas 	Valstybinės mokesčių inspekcijos (toliau – VMI) nustatyta reikšmė „PVM101“
2.	XMLDocument / FormHeader	FormVersionNo	skaičius	formos versijos numeris	VMI nustatyta reikšmė „1“
3.	XMLDocument / FormHeader	FormVersionId	tekstas	formos versijos identifikatorius	VMI nustatyta reikšmė „D3C6BB09-3D75-E702-1280-7385D3AB945D“
4.	XMLDocument / FormHeader	CreatedUsingApp	tekstas, neprivalomas	deklaraciją užpildžiusios programinės priemonės pavadinimas	Užpildžius deklaraciją EDS portale – reikšmė „VMI F-Renderer“. 
5.	XMLDocument / DocumentData / DocHeader	PersonName	tekstas	mokesčių mokėtojo pavadinimas	Juridinio asmens pavadinimas arba gyventojo vardas ir pavardė. Automatiškai užpildomas duomuo pagal EDS atstovaujamą mokesčių mokėtoją.
6.	XMLDocument / DocumentData / DocHeader	Taxpayer Identification Number	skaičius (natūralus)	mokesčių mokėtojo identifikacinis numeris (kodas)	Juridinio asmens kodas iš Juridinių asmenų registro, gyventojo asmens kodas iš Gyventojų registro, VMI suteiktas identifikatorius TIN (angl. Tax Identification Number) arba Migracijos departamento prie Lietuvos Respublikos vidaus reikalų ministerijos suteiktas ILTU kodas. Automatiškai užpildomas duomuo pagal EDS atstovaujamą mokesčių mokėtoją.
7.	XMLDocument / DocumentData / DocHeader	TaxPeriodStart	data (yyyy-mm-dd)	mokestinio laikotarpio pradžia	Mokestinio laikotarpio (mėnesio) pirmoji diena arba pridėtinės vertės mokesčio (toliau – PVM) mokėtojo, taikančio smulkiojo verslo schemą (toliau – SVS) Lietuvoje, įregistravimo diena.
8.	XMLDocument / DocumentData / DocHeader	TaxPeriodEnd	data (yyyy-mm-dd)	mokestinio laikotarpio pabaiga	Mokestinio laikotarpio (mėnesio) paskutinė diena arba PVM mokėtojo, taikančio SVS Lietuvoje, išregistravimo diena.	Laikotarpis nuo TaxPeriodStart iki TaxPeriodEnd turi būti PVM mokėtojo, taikančio SVS Lietuvoje, įregistravimo laikotarpis be pertraukų. Jei tą mėnesį yra PVM mokėtojo, taikančio SVS Lietuvoje, įregistravimo pertraukų – už kiekvieną tokio įregistravimo tarpsnį teikiamos atskiros tų mokestinių laikotarpių Deklaracijos PVM101.
9.	XMLDocument / DocumentData / DocHeader / ExtraData	VATPayerType	tekstas	PVM mokėtojo tipas	PVM mokėtojo tipų klasifikatoriaus, pateikto Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 užpildymo ir pateikimo taisyklių (toliau – Taisyklių) 2 priede, kodas. 	Reikšmė „S“ – PVM mokėtojas, taikantis SVS Lietuvoje.
10.	XMLDocument / DocumentData / DocHeader / ExtraData	TaxPeriodType	tekstas	Deklaruojamo laikotarpio tipas	Deklaruojamo laikotarpio tipų klasifikatoriaus, pateikto Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 užpildymo ir pateikimo taisyklių (toliau – Taisyklių) 2 priede, kodas.	Reikšmė „V“ – Deklaravimo metu VMI žinomas laikotarpis.
11.	XMLDocument / DocumentData / DocHeader / ExtraData	VATCode	tekstas, neprivalomas	PVM mokėtojo kodas	PVM mokėtojo kodas (Lietuvos Respublikoje).	Automatiškai užpildomas duomuo pagal EDS atstovaujamą mokesčių mokėtoją.
12.	XMLDocument / DocumentData / DocHeader / ExtraData	ExistsData	tekstas (T / N)	požymis, ar yra deklaruojamų duomenų	Mokesčių mokėtojo pasirenkamas duomuo:	Požymis (T – taip) parodo, kad mokestiniu laikotarpiu mokesčio mokėtojo tipui buvo deklaruotinų duomenų, kurių rūšys išvardytos Taisyklių 2 priede. Automatiškai pasiūloma reikšmė.	Požymis (N – ne) parodo, kad nebuvo jokių deklaruotinų duomenų.	PVM mokėtojas, taikantis SVS Lietuvoje, gali iš viso neteikti deklaracijos, jei atitinkamą laikotarpį nebuvo jokių deklaruotinų verčių, PVM.	Jei mokesčio mokėtojas suklydo ir pateikė deklaraciją su duomenimis, kurių faktiškai nebuvo, tai jis duomenis patikslina, pateikdamas naują to paties laikotarpio deklaraciją su šio požymio reikšme N (ne).
13.	XMLDocument / DocumentData / DocHeader / ExtraData	ReturnWillingness	tekstas (T / N)	neprivalomas	Požymis, ar pageidauja grąžintis PVM permoką	Mokesčio mokėtojo pasirenkamas duomuo:	Požymis (T– taip) parodo, kad mokesčio mokėtojas pageidauja automatiškai susigrąžinti apskaičiuotą PVM permoką (po kitų nepriemokų įskaitymo). 	Požymis (N – ne) parodo, kad mokesčio mokėtojas nepageidauja automatiškai susigrąžinti permokos. 	Nurodomas tik tada, kai deklaracijoje apskaičiuota permoka (VATAmount < 0).
14.	XMLDocument / DocumentData / Result	VATAmount	skaičius	Apskaičiuota PVM prievolės suma	Iš deklaruojamų duomenų apskaičiuota PVM prievolės suma.	Taikoma formulė:	VATAmount = suma (RowVATAmount), suapvalinama iki sveiko skaičiaus pagal Taisyklių 10 punkto nuostatas.
15.	XMLDocument / DocumentData / FormData / DataRow	RowNo	skaičius	Duomenų įrašo numeris sąraše	Apskaičiuojama automatiškai (pridedant eilutę) pagal sąrašą FormData. Taikoma formulė:
RowNo(naujo įrašo) = max(RowNo) + 1
16.	XMLDocument / DocumentData / FormData / DataRow	RowType	tekstas	Duomenų įrašo rūšis (kodas)	Mokesčio mokėtojo pasirenkama iš klasifikatoriaus galimų reikšmių (Taisyklių 2 priedas), atitinkamą laikotarpį (TaxPeriodStart, TaxPeriodEnd) nurodytam PVM mokėtojo tipui (VATPayerType) pagal faktinius savo ekonominės veiklos rezultatus (sudarytus sandorius) atitinkamu mokestiniu laikotarpiu.
17.	XMLDocument / DocumentData / FormData / DataRow	RowRate	skaičius	Duomenų įrašo PVM mokesčio tarifas	Mokesčio mokėtojo pasirenkama iš klasifikatoriaus galimų reikšmių (Taisyklių 2 priedas), atitinkamai duomenų rūšiai (RowType) už atitinkamą laikotarpį (TaxPeriodStart, TaxPeriodEnd) pagal faktinių savo ekonominės veiklos rezultatų apmokestinimo ypatumus atitinkamu laikotarpiu.
18.	XMLDocument / DocumentData / FormData / DataRow	RowAmount	skaičius	Duomenų įrašo rūšies deklaruojama reikšmė	Mokesčio mokėtojo įrašoma deklaruojamos rūšies (RowType) reikšmė (vertė ar kitas dydis).
19.	XMLDocument / DocumentData / FormData / DataRow	RowVATAmount	skaičius	Duomenų įraše apskaičiuota PVM suma	Automatiškai apskaičiuota PVM suma pagal pasirinktą duomenų įrašo rūšį (RowType) ir atitinkamą laikotarpį taikomą PVM tarifą (RowRate).	Skaičiavimų ypatumai nustatomi pagal RowType pirmą simbolį ir taikomos tokios formulės:	0 – neapmokestinami duomenys (vertė)	RowVATAmount = 0;	1 – apmokestinamos nurodytu tarifu	RowVATAmount = RowAmount x RowRate, suapvalinama šimtųjų (centų) tikslumu.	


. Deklaracijos PVM101 XML struktūra be duomenų elementų (nurodytų lentelėje 2 punkte):

<XMLDocument>
<FormHeader>
... duomenų elementai: FormCode, FormVersionNo, FormVersionId, CreatedUsingApp
</FormHeader>
<DocumentData>
<DocHeader>
... duomenų elementai: TaxPayerCode, PersonName, TaxPeriodStart, TaxPeriodEnd
< ExtraData>
... duomenų elementai: VATPayerType, TaxPeriodType, VATCode, ExistsData, ReturnWillingness
</ExtraData>
</DocHeader>
<FormData>
<DataRow>
... duomenų elementai: RowNo, RowType, RowRate, RowAmount, RowVATAmount
</DataRow>
... duomenų įrašas DataRow kartojamas tiek kartų, kiek yra skirtingų RowType ir RowRate kombinacijų
</FormData>
<FormResult>
... duomenų elementas VATAmount
</FormResult>
</DocumentData>
</XML document>

. Deklaracijos PVM101 vaizdas ir duomenų kokybė:
. Deklaracijoje PVM101 atitinkamų duomenų laukelių antraštės sudaromos taip, kad atitiktų duomenų esmę, o laukeliai išdėstomi taip, kad būtų patogu užpildyti ir peržiūrėti (vaizdas, užpildant ir peržiūrint pateiktą dokumentą, gali skirtis).
. Gali būti panaudoti pagalbiniai tekstai, paaiškinimai. Duomenų užpildymas gali būti nuoseklus, kai, neužpildžius vienų duomenų, vėliau užpildomi duomenų laukeliai neatvaizduojami.
. Siekiant užtikrinti tikslų Deklaracijos PVM101 užpildymą, taikoma užpildymo kontrolė (laukelių privalomumas, galimos reikšmės, galimi dydžiai, įskaitant XML rinkmenos kontrolę EDS pagal XSD) bei, užpildant Taisyklių 5 punkte nurodytu būdu, gali būti įkelti VMI turimi duomenys (taikomas dalinis užpildymas).

_________________


Pridėtinės vertės mokesčio mokėtojų, taikančių smulkiojo verslo schemą Lietuvoje, Pridėtinės vertės mokesčio deklaracijos PVM101 užpildymo ir pateikimo taisyklių 
 priedas



. Pridėtinės vertės mokesčio mokėtojų, taikančių smulkiojo verslo schemą Lietuvoje, deklaracijoje PVM101 (toliau – Deklaracija PVM101) naudojami šie klasifikatoriai:
. Pridėtinės vertės mokesčio (toliau – PVM) mokėtojo tipai (VATPayerType);
. Deklaruojamų duomenų rūšys (RowType);
. PVM tarifai (RowRate);
. Deklaruojamo laikotarpio tipai (TaxPeriodType).
. PVM mokėtojo tipų (VATPayerType) klasifikatoriaus reikšmės:
Kodas	Pavadinimas	Pastabos
S	PVM mokėtojas, taikantis smulkiojo verslo schemą Lietuvoje 	


. Deklaruojamų duomenų rūšių (RowType) ir PVM tarifų (RowRate) klasifikatorius:
Duomenų rūšies kodas	Pavadinimas	Galimi PVM tarifai (proc.)
100	Iš kitų Europos Sąjungos valstybių narių įsigytų prekių apmokestinamoji vertė	21, 9, 5
101	PVM įstatymo 95 straipsnio 3, 4 ir 5 dalyse nurodytais atvejais įsigytų prekių apmokestinamoji vertė	21, 9, 5
140	Iš kitų ES valstybių narių įsigytų paslaugų apmokestinamoji vertė	21, 9, 5
141	Iš ne ES valstybių narių įsigytų paslaugų apmokestinamoji vertė	21, 9, 5
142	PVM įstatymo 95 straipsnio 5 dalyje nurodytais atvejais įsigytų paslaugų apmokestinamoji vertė	21, 9, 5
043	Paslaugų, kurios laikomos suteiktomis kitose ES valstybėse narėse, apmokestinamoji vertė	nepildomas


. Duomenų rūšies kodo pirmas simbolis nustato PVM apskaičiavimo ypatumus ir yra pasirenkamas taip: 
. PVM neapskaičiuojamas – 0; 
. PVM apskaičiuojamas pagal nurodytą tarifą – 1;
. Kodo antras ir trečias simboliai, nustatantys duomenų rūšies eilės numerį, pasirenkami taip:
. duomenys apie prekes – 00-39; 
. duomenys apie paslaugas – 40-79.
. Deklaracijos laikotarpio tipų (TaxPeriodType) klasifikatoriaus reikšmės:
Kodas	Pavadinimas	Pastabos
V	Deklaravimo metu VMI žinomas laikotarpis.	


__________________

